**Heppenheim** estas germana urbo en la sudo de la federacia lando Hesio, ĉirkaŭita de sunaj montetoj de la regiono Bergstraße kaj regiona vinkultiva centro. Ĝi troviĝas rande de la mezalta montaro Odenvaldo. Fine de la jaro 2021 la komunumo havis 26357 loĝantojn.

la malnova urbo, rigardata de la Kastela Monto
La urbo estas la administra sidejo de la distrikto Bergstraße kaj apartenas al la administra distriktaro Darmstadt. La germanaj aŭtovojoj A5 kaj A67 ligas ĝin al la proksimaj Heidelberg kaj Mannheim sude kaj al Darmstadt kaj Frankfurto ĉe Majno norde.

Historio
--------

la fortikaĵo *Starkenburg*, rigardata de la Maja Monto
La "konferenco de Heppenheim", renkontiĝo de gvidaj liberaluloj la 10-an de oktobro 1847 signis la komencon de la demokrata revolucio de la jaroj 1848 kaj 1849 en Germanio. Memore al tiu historia evento la germania politika partio "Libera Demokrata Partio" (germane *Freie Demokratische Partei, F.D.P.*) dum 1948 estis fondita en Heppenheim.

La privata internuleja lernejo Odenwaldschule traitris polemikajn periodojn kaj en epoko de Nazia Germanio kaj en la 1970-aj kaj 1980-aj jaroj kiam unuopaj pedagogaj funkciuloj misuzis la reformajn konceptojn por kamuflo de seksa misuzo.

### Vidindaĵoj

la mezepoka urbodomo je la merkata placo
alia vido de la merkata placo, fone la fortikaĵo *Starkenburg* (meze la naskiĝdomo de avino de Grace Kelly)
* la mezepoka merkata placo kun historiaj urbodomo, trabfakaj domoj kaj maria fontano
* la fortikaĵo *Starkenburg* sur la Kastela Monto
* la katolika urba preĝejo *St. Peter*
* la mezepoka nobela bieno *Kurmainzer Amtshof*

Heppenheim havas pitoreskan, preskaŭ ne detruitan mezepokan urbokernon sur areo de ses hektaroj. La plej multaj domoj de la malnova urbo estas trabfakaj, do karakterizitaj per multaj fasade videblaj vertikalaj kaj horizontalaj lignaj traboj, malhele farbitaj. Multaj el tiuj domoj rekonstruiĝis dum la jaroj post 1693 sekve de milita detruo de la urbo. La mezepoka urba muro tamen preskaŭ komplete estis forigita komece de la 19a jarcento, kaj nur fragmentoj restis. La urbo estas bele ĉirkaŭita de montetaj vitejoj, kaj estas centro de vinkultivado.

### Partneraj urboj

* **Kaltern** en Sudtirolo en Italio, ekde 1971
* **Le Chesnay** en Francio, ekde 1975
* **West Bend** en Usono, ekde 2004

Konataj urbanoj
---------------

* Martin Buber, juda filozofo, inter la jaroj 1916 kaj 1938 vivinta en Heppenheim
* Sebastian Vettel, monda ĉampiono de Formulo 1, naskiĝinta en 1987 en Heppenheim kaj vivinta tie ĝis 2009 - daŭre li ofte vizitas la hejmurbon kaj honore al li junaj urbanoj neserioze rebaptis la urbon *Vettelheim*

* Heppenheim en la Vikimedia Komunejo (Multrimedaj datumoj)
* Kategorio Heppenheim en la Vikimedia Komunejo (Multrimedaj datumoj)

### Eksteraj ligiloj

* paĝoj de la urbo, germanlingvaj

|  |  |  |  |
| --- | --- | --- | --- |
| 

| v • d • rurbaj kaj neurbaj komunumoj en la distrikto Bergstraße |
| --- |
| Abtsteinach | Bensheim | Biblis | Birkenau | Bürstadt | Einhausen | Fürth | Gorxheimertal | Grasellenbach | Groß-Rohrheim | Heppenheim (Bergstraße) | Hirschhorn (Neckar) | Lampertheim | Lautertal (Odenwald) | Lindenfels | Lorsch | Mörlenbach | Neckarsteinach | Rimbach | Viernheim | Wald-Michelbach | Zwingenberg | blazono de la distrikto Bergstraße |

 |